15. schôdza NR SR - 9.deň - B. popoludní
Dátum: 2024-06-25
Poslanec: Hlina, Alojz (SaS)
Druh vystúpenia: Vystúpenie v rozprave

108. Ďakujem pekne za slovo. Vážený pán predsedajúci, vážené kolegyne, kolegovia, musím sa zastať, samozrejme, že sa musím (povedané so smiechom), nielen preto, že kvôli tomu politickému rozmeru, ale aj kvôli tomu ľudskému rozmeru, čiže aj, aj. Teraz k tomu politickému rozmeru. Od toho je teda opozícia a koalícia, od toho sa teda nejak tie inštrumenty rozdávajú a robí sa nejaká dohoda na začiatku, že čo sa rešpektuje, čo sa nerešpektuje. Nedáva potom žiaden zmysel, keď sa to, kontrolný výbor je predseda z opozície, aby ho koalícia mohla odvolať, lebo však jasné, že ho vie odvolať, lebo má hlasy, čiže čo by dávalo logiku nejakú, lebo nie každá nominácia musí vyjsť, môžte niekedy spraviť aj nomináciu, ktorá sa časom ukáže ako chybná, tie chyby sú relevantné, ale keď sme v tom postupovom kľúči a v tom nominačnom kľúči, že nominuje opozícia a schvaľuje sa celkovo, no tak potom sa opozičné kluby uznesú potichu, korektne, že teda že dobre, že v tejto nominácii to nevyšlo a kývajú, dávajú zelenú na to, aby ten proces prešiel v parlamente, to by mohla byť, hej, akože riešenie tej situácie, keď niektorá nominácia nevyjde, čo sa teoreticky môže stať. A nemôžte to uchopiť mocensky, hej, že teda máte väčšinu a zlomíte to aj bez toho, preto naozaj dáva logiku, že čo s tým, čo s týmto, budeme o tom hlasovať vo štvrtok a možno to bude aj taká veľká skúška opozície, že kto sme, čo sme, hej, že ako sa k tomu postavíme, či necháme zhodiť Kolíkovú, lebo im nepasuje, z tých dôvodov, čo sme tu počuli. Viete (povedané so smiechom), mne sa nezdá ani jeden a obzvlášť, viete, lebo nie je dôležité, kto čo hovorí, ale kto to hovorí, ale to možno, ak stihnem, neskôr. Ale že, že necháme to zlomiť, stiahnu Kolíkovú a niekoho si dajte. Bude veľkorysá ponuka z koalície, že niekoho poslušného si kľudne trebárs prípadne dajte, neviem s kým to budú jednať, teda potom neviem, že či to s predsedom KDH, a možno Šutaj Eštok to dohodne, to by možno dávalo (povedané so smiechom) v svetle najnovších informácií nejakú logiku, ale jak som sa niekoho dotkol, beriem späť. Neviem si to celkom predstaviť, čiže potom čo, zostane neobsadený ten výbor, teda funkcia predsedu? Hej? Čiže čo? Vydávame výbor SIS koalícii? Tak na čo je to vlastne kontrolný výbor? Však to nedáva žiadny zmysel, kontrolný výbor je od toho kontrolný, že má kontrolovať, ja už nevidím dôvod, že by koalícia kontrolovala samú seba, však jasné, že nebude, od toho je tu opozícia, tak sa to akože zneguje do nuly, nie, tak to nedáva zmysel, tak to premenujme. Proste to je názov, ktorý nesedí. Čiže sám som zvedavý, úprimne poviem, že ako ktoré kluby poslanecké opozičné zareaguje, zareagujú, lebo toto je dosť vážna vec, že ako si so sebou necháme vytierať podlahu, lebo toto je presne vytieranie podlahy. Myslím, že idú odvolávať aj pána Šipoša. Nie dobre? Áno, tak veď ja tu nejak že nehorlím pre SLOVENSKO, ale horlím pre to (povedané so smiechom), že, že opozícia, hej, že je to dohoda, v zmysle tej dohody to bolo robené. A znova, neviem o tom, nepočul som, že by nejaké zásadné chyby pán Šipoš robil. Ale späť k pani Kolíkovej. Tuná je to čisto mocenský zámer, čisto mocenský zápas o ovládnutie bezpečnostných zložiek. A majú tam chybu v systéme a chyba v systéme je Kolíková. Proste tá ide pred kamery a nepýta sa nás, tá povie, čo sme si nedohodli, proste chyba v systéme a chyba v systéme musí ísť preč. Číňania hovoria: „ Sha ji jing hóu.“ To je: „ Zabi sliepku, aby si vystrašil opicu.“ Teraz aby to, pardon, aby to niekto nemyslel, že... (povedané so smiechom) nevzťahoval si to osobne, a to je mocenská zásada v Číne, proste urob niečo, urob to spektakulárne, vizuálne silné a vysielaš signál a stratíš ostatných. Preto nastupujete, ako nastupujete v súdnictve, v polícii, preto robíte to, čo robíte, ešte potrebujete dať dole Kolíkovú, aby bolo zrejmé a jasné tuná poslancom a poslančekom, ktorých životným bytím je tu byť a nemajú v sebe tú hrdosť aj nebyť a zvládnuť to aj nebyť a budú ochotní počúvať, čo sa len povie. Hej, takže je to naozaj zásadná vec a zásadná skúška aj pre opozíciu. A som naozaj zvedavý, ako sa k tomu ideme postaviť. Keby bolo v mojich silách, niečo by som, určite veľkým fanúšikom toho, že teraz nastal ten deň, teraz nastal ten čas, kde to môžme ukázať, kto sme a čo sme, lebo to je čisto mocenský zápas. Čisto mocenský zápas. Pán Migaľ, pán Migaľ to predkladá, to je možno, ja sa ho zľahka dotknem, toho, že kto to tu predkladá. (Reakcia z pléna.) Viete (povedané so smiechom), ja som jeden z posledných po tom všetkom, čo som si s ním zažil, s Igorom Matovičom, ale tiež mi príde nefér ho tam hrubo očierniť, jak ste ho vy očiernili bez dôkazov, bez všetkého a teraz otázka stojí, buď ste tak mizerný investigatívec, alebo tak mizerný legalizant, či čo ste to boli, ja už neviem, či ste boli, alebo neboli. (Povedané so smiechom. Potlesk.) Hej, že, hej, že... (Doznievanie potlesku.) Ani jedno, ani druhé neviete robiť. Viete, čo viete robiť? (Rečník sa naklonil k navrhovateľovi.) Kalendáriky viete predávať ministerstvu vnútra, viete, to mi príde... (potlesk) to mi príde hrozne úbohé, hrozne úbohé mi to príde. Novinár, investigatívny novinár a kalendáriky, kalendáriky, také, viete, že kožky, perie, paplóny, kožky, perie, paplóny, viete, že to je presne to, nemáte hrdosť v sebe a nemáte tú hanbu, že sa tu posadíte, budete sa tu usmievať na Gašpara, kolegu a spol. a budete hovoriť, že tú Kolíkovú treba dať dole, lebo tá, tá vám robí problém. Kalendáriky, čo? Koľko sa dá na takých kalendárikoch zarobiť pre ministerstvo vnútra? (Povedané so smiechom.) Viete, to ma fascinuje, že tá úbohosť, pán kolega, úbohosť. Vy si tu dovolíte sadnúť a odvolávať pani Kolíkovú?! Vy? Práve preto by sme si mali dávať veľký pozor, veľký pozor by sme si mali dávať opozícia, čo s nimi ideme nechať urobiť. Či si necháme povytierať podlahu s nami. Lebo vytierajú s nami podlahu. Mocensky to ovládajú. Pán Gašpar je šéfom výboru pre obranu a bezpečnosť, jeho syn je šéfom, bude šéfom SIS. A manželka čo robí, pán Gašpar? Viete, to je, ja, ja nechápem, že ako vôbec môžme vydať proste tak silové zložky, ak môžme vydať štát, informácie, armádu, ozbrojené zložky do takého úzkeho kruhu a nikto tu nad tým, akože v pohode, ešte aj budú hľadať poslušného poslančeka z opozície, ktorý to za tú Kolíkovú zobere. A bude hovoriť to, čo my chceme a kedy chceme. Viete, to, tá SIS-ka je proste, Lee Iacocca to hovoril, guru akvizícií, že keď kupovali niečo, vyhodnocovali tri ukazovatele – produkt, majetok a firemnú kultúru. A ja som si pred tými 30 rokmi alebo 25, keď som to čítal, čo tam firemná kultúra, nepodstatné. A viete, čo si teraz hovorím? Najpodstatnejšie. Najpodstatnejšie pri nejakom pohybe je, že či tá firemná kultúra je, alebo nie je kompatibilná s tým, čo chceme, alebo nechceme robiť. A viete, ten základný kameň tej našej SIS bol postavený zle. Proste tá firemná kultúra, ten prvopočiatok v Lexovi bol postavený zle. Ja sa o SIS, v zásade by som sa nemal dozvedať, ale dozvedám sa o nej iba to, že kšeftujú s informáciou, podplácajú, vydierajú, sú tam divné nominácie, divní ľudia a ten trend ide pokračovať. A riziko je, riziko je Kolíková. Jasné, že je (povedané so smiechom), by som aj ja uznal, keby som tam bol, že by som to potreboval nejako, nejako uchrániť. Čiže áno, pre túto divnú, v tomto štádiu divnú organizáciu, ale však never give up, možno sa to raz podarí že zmeniť od základu, potrebujete tam kľud a potrebujete, aby tam nebola kontrola. Len popierate to, čo, vlastne čo ten parlament vytvára parlamentom, lebo taká bola dohoda na začiatku, tak buď plníte, alebo neplníte dohody. Dohoda bola, že šéfom kontrolného výboru bude opozičný, padlo to na SaS, SaS-ka dala Kolíkovú. Kolíková nič iné, pani Kolíková nič iné neurobila, len sa pýtala, len informovala, len robila kontrolnú činnosť. Ak ju idete stiahnuť, tak popierate to, čo sme sa na začiatku úplne dohodli. A nedáva žiaden zmysel, aby, aby opozícia sa toho nejakým spôsobom zúčastňovala. Sám som zvedavý, ako to z pohľadu opozície dopadne, lebo z pohľadu koalície zdá sa, že to je zrejmé, to už je dohodnuté, tam už neplatí nič, hej, už to je dohodnuté (povedané so smiechom), že pani Kolíková musí ísť dole. Ďakujem pekne. (Potlesk.)